Sabina Gecevičiūtė

Sabina Gecevičiūtė (1912 m. lapkričio 2 d. Kybartuose – 2001 m. kovo 13 d. Vilniuje) – Lietuvos zoologė, biomedicinos mokslų daktarė.

 Biografija 
1938 m. baigė Vytauto Didžiojo universitetą. 1954 m. biologijos mokslų kandidatė.

1945–1947 m. Vilniaus universiteto dėstytoja, 1947–1952 m. – Klaipėdos mokytojų instituto dėstytoja, 1947–1951 m. Gamtos mokslų skyriaus dekanė, biologijos ir geografijos katedros vedėja. 1953–1985 m. Vilniaus pedagoginio instituto dėstytoja, 1954–1961 m. Zoologijos katedros vedėja; nuo 1958 m. docentė.

 Mokslinė veikla 
Nustatė žuvų parazitų faunos rūšinę sudėtį (131 rūšis), išskyrė pavojingiausias rūšis, ištyrė Kuršių marių žuvų parazitus.

 Bibliografija 
 Kuršių marios, su kitais, 1959 m., rusų k. LTSR valstybinė premija 1960 m.
 Lietuvos gėlųjų vandenų bestuburiai, su J. Lukšėnu, 1978 m.
 Bestuburių filogenija, 1964 2 leid. 1978 m.
 Zoologijos terminų aiškinimai, 1974 m.
 Zoologo ABC, su J. Lukšėnu, Vilnius, 1999 m.

 Šaltiniai 

Kategorija:Lietuvos zoologai
Kategorija:Lietuvos pedagogai
Kategorija:LTSR valstybinės premijos laureatai